Imtella' Novembru 29, 2021 Ħarġet mit-Taqsima tal-Kura Intensiva (ITU) Shazell Vella ta' 19-il sena li kienet fil-periklu tal-mewt wara inċident tat-traffiku f'Ħal Luqa. L-inċident kien seħħ fl-20 ta' Novembru li għadda għall-ħabta tas-1am fi Triq il-Kunsill tal-Ewropa. Fl-inċident, Ismael Grima, magħruf bħala 'Iz Zy', tilef ħajtu fi fjur żgħożitu. Grima, li kellu biss 21 sena, miet fuq il-post. Shazell Vella, li kienet riekba ma' Ismael, kienet ilha madwar ġimgħa u nofs tissielet għal ħajjitha fit-Taqsima tal-Kura Intensiva tal-Isptar Mater Dei. Ara wkoll: AĠĠORNAT: Żagħżugħ ta' 21 sena jmut u tfajla ta' 19-il sena fil-periklu tal-mewt f'inċident tat-traffiku f'Ħal Luqa